***OSNOVNA ŠKOLA DON MIHOVILA PAVLINOVIĆA***

***METKOVIĆ***

***Godišnje izvješće o radu škole***

*u školskoj 2015./2016. godini*

*Klasa:602-02//16-01/301*

*Ur.broj: 2148-15-16-01*

*Metković, 30.kolovoza 2016.*

***OSNOVNI PODACI O ŠKOLI***

*Osnovna škola don Mihovila Pavlinovića ima sjedište u Metkoviću i dvije područne škole u Vidu i Prudu.*

*Ravnateljica škole je Žana Dodig prof. čiji je mandat započeo 01. rujna 2015. godine.*

*Tajnica škole je Marina Paušić Popović, pravnik / zamjena Josip Ujdur, pravnik*

*Računovođa škole je Anka Matić,ekonomista*

*Od stručnih suradnika u školi su zaposleni:*

* pedagog na puno radno vrijeme – Danijela Zrilić, prof.*

* defektologinja na puno radno vrijeme – Marija Mioč,prof.*

* psiholog na puno radno vrijeme – Hrvoje Šimović, prof.*

* knjižničarka na puno radno vrijeme – Katica Salacan ,prof.*

***I. UVJETI RADA***

***1. Materijalni uvjeti***

*Tijekom ljetnih praznika, a zaključno sa 01. rujna 2016. godine na školskom objektu izvršeni su zahvati:*

*- Sanacija sanitarnog čvora II. faza*

*- Sanacija gromobranske instalacije*

*- Zamjena otvora u sanitarnim čvorovima i kuhinji*

*- Bojanje predvorja škole*

*- Bojanje P.Š. Vid*

*- Bojanje i promjena parketa u posebnom razrednom odjelu*

*- Škola je dobila energetski certifikat*

*Tijekom školske godine nabavljena je sljedeća oprema:*

*- 1 računalo za posebni razredni odjel*

*- 5 računala ( donacija )*

*- 1 projektor ( županija )*

*- 17 laptopa ( županija )*

*- namještaj za posebni razredni odjel*

***II. ORGANIZACIJA RADA***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***Razred*** | ***Odjel*** | ***Broj učenika*** | ***M*** | ***Ž*** | | ***Ponavljači*** | | ***Primjereni oblik školovanja (uč. s rješenjem)*** | ***Putnika*** | | ***Došli iz druge šk.*** | ***Prehrana užina*** |
| ***Vid (5 km)*** | ***Prud (7 km)*** |
| ***I. a*** | *1* | *26* | *14* | *12* | | *0* | | *1* | *0* | *0* | *0* | *10* |
| ***I. b*** | *1* | *23* | *11* | *12* | | *0* | | *1* | *0* | *0* | *0* | *10* |
| ***I. c*** | *1* | *25* | *15* | *11* | | *0* | | *0* | *0* | *0* | *0* | *17* |
| ***I. d*** | *1* | *21* | *9* | *11* | | *0* | | *1* | *0* | *0* | *0* | *12* |
| ***UKUPNO I.*** | ***4*** | ***95*** | ***49*** | ***46*** | | ***0*** | | ***3*** | ***0*** | ***0*** | ***0*** | ***49*** |
| ***II. a*** | *1* | *23* | *14* | *9* | | *0* | | *0* | *0* | *0* | *0* | *8* |
| ***II. b*** | *1* | *21* | *13* | *8* | | *0* | | *0* | *0* | *0* | *0* | *20* |
| ***II. c*** | *1* | *25* | *11* | *14* | | *0* | | *0* | *0* | *0* | *1* | *14* |
| ***UKUPNO II.*** | ***3*** | ***69*** | ***38*** | ***31*** | | ***0*** | | ***0*** | ***0*** | ***0*** | ***1*** | ***42*** |
| ***III. a*** | *1* | *20* | *10* | *10* | | *0* | | *1* | *0* | *0* | *0* | *15* |
| ***III. b*** | *1* | *20* | *8* | *12* | | *0* | | *0* | *0* | *0* | *0* | *6* |
| ***III. c*** | *1* | *21* | *13* | *8* | | *0* | | *0* | *0* | *0* | *0* | *12* |
| ***III. d*** | *1* | *21* | *9* | *12* | | *0* | | *1* | *0* | *0* | *0* | *3* |
| ***UKUPNO III.*** | ***4*** | ***82*** | ***40*** | ***42*** | | ***0*** | | ***2*** | ***0*** | ***0*** | ***0*** | ***36*** |
| ***IV. a*** | *1* | *22* | *14* | *8* | | *0* | | *1* | *0* | *0* | *0* | *15* |
| ***IV. b*** | *1* | *23* | *14* | *9* | | *0* | | *2* | *0* | *0* | *1* | *12* |
| ***IV. c*** | *1* | *21* | *8* | *13* | | *0* | | *0* | *0* | *0* | *0* | *13* |
| ***IV. d*** | *1* | *21* | *9* | *12* | | *0* | | *2* | *0* | *0* | *0* | *10* |
| ***UKUPNO IV.*** | ***4*** | ***87*** | ***45*** | ***42*** | | ***0*** | | ***5*** | ***0*** | ***0*** | ***1*** | ***50*** |
| ***M.Š. (I.-IV.)*** | ***15*** | ***333*** | ***170*** | ***163*** | | ***0*** | | ***10*** | ***0*** | ***0*** | ***2*** | ***177*** |
| ***1. razred*** | *k* | *3* | *2* | | *1* | | *0* | *0* | *0* | *0* | *0* | *0* |
| ***2. razred*** | *1* | *8* | *2* | | *6* | | *0* | *1* | *0* | *0* | *0* | *0* |
| ***3. razred*** | *k* | *7* | *5* | | *2* | | *0* | *0* | *0* | *0* | *0* | *0* |
| ***4. razred*** | *1* | *7* | *1* | | *6* | | *0* | *1* | *0* | *0* | *0* | *0* |
| ***UKUPNO*** | ***3*** | ***25*** | ***10*** | | ***15*** | | ***0*** | ***2*** | ***0*** | ***0*** | ***0*** | ***0*** |
| ***Razred*** | ***Odjel*** | ***Broj učenika*** | ***M*** | | ***Ž*** | | ***Ponavljači*** | ***Primjereni oblik školovanja (uč. s rješenjem)*** | ***Putnika*** | | ***Došli iz druge šk.*** | ***Prehrana užina*** |
| ***Vid (5 km)*** | ***Prud (7 km)*** |
| ***1. razred*** | *k* | *2* | *2* | | *0* | | *0* | *0* | *0* | *0* | *0* | *0* |
| ***2. razred*** | *k* | *4* | *1* | | *3* | | *0* | *0* | *0* | *0* | *0* | *0* |
| ***3. razred*** | *k* | *2* | *1* | | *1* | | *0* | *0* | *0* | *0* | *0* | *0* |
| ***4. razred*** | *k* | *7* | *6* | | *1* | | *0* | *0* | *0* | *0* | *0* | *0* |
| ***UKUPNO*** | ***2*** | ***15*** | ***10*** | | ***5*** | | ***0*** | ***0*** | ***0*** | ***0*** | ***0*** | ***0*** |
| ***PŠ PRUD/VID*** | ***5*** | ***40*** | ***20*** | | ***20*** | | ***0*** | ***2*** | ***0*** | ***0*** | ***0*** | ***0*** |
| ***MŠ+ PŠ(I-IV)*** | ***20*** | ***373*** | ***190*** | | ***183*** | | ***0*** | ***12*** | ***0*** | ***0*** | ***2*** | ***0*** |
| ***V. a*** | *1* | *26* | *15* | | *11* | | *0* | *1* | *4* | *2* | *0* | *4* |
| ***V. b*** | *1* | *23* | *12* | | *11* | | *0* | *0* | *6* | *2* | *0* | *12* |
| ***V. c*** | *1* | *20* | *7* | | *13* | | *0* | *1* | *0* | *0* | *0* | *8* |
| ***V. d*** | *1* | *19* | *7* | | *12* | | *0* | *1* | *0* | *0* | *2* | *7* |
| ***V. e*** | *1* | *19* | *7* | | *12* | | *0* | *1* | *0* | *0* | *0* | *11* |
| ***UKUPNO V.*** | ***5*** | ***107*** | ***48*** | | ***59*** | | ***0*** | ***4*** | ***10*** | ***4*** | ***2*** | ***42*** |
| ***VI. a*** | *1* | *20* | *16* | | *4* | | *1* | *1* | *3* | *0* | *0* | *9* |
| ***VI. b*** | *1* | *19* | *11* | | *8* | | *1* | *0* | *0* | *0* | *0* | *4* |
| ***VI. c*** | *1* | *21* | *10* | | *11* | | *0* | *1* | *0* | *0* | *0* | *7* |
| ***VI. d*** | *1* | *22* | *12* | | *10* | | *0* | *0* | *0* | *0* | *0* | *10* |
| ***UKUPNO VI.*** | ***4*** | ***82*** | ***49*** | | ***33*** | | ***2*** | ***2*** | ***3*** | ***0*** | ***0*** | ***30*** |
| ***VII. a*** | *1* | *23* | *13* | | *10* | | *0* | *0* | *3* | *3* | *0* | *5* |
| ***VII. b*** | *1* | *23* | *12* | | *11* | | *0* | *0* | *2* | *2* | *0* | *8* |
| ***VII. c*** | *1* | *23* | *11* | | *12* | | *0* | *1* | *0* | *0* | *0* | *5* |
| ***VII. d*** | *1* | *24* | *12* | | *12* | | *0* | *0* | *0* | *0* | *1* | *4* |
| ***UKUPNO VII.*** | ***4*** | ***93*** | ***48*** | | ***45*** | | ***0*** | ***1*** | ***5*** | ***5*** | ***1*** | ***22*** |
| ***VIII. a*** | *1* | *21* | *10* | | *11* | | *0* | *0* | *3* | *2* | *0* | *8* |
| ***VIII. b*** | *1* | *21* | *12* | | *9* | | *0* | *0* | *1* | *3* | *0* | *1* |
| ***VIII. c*** | *1* | *20* | *9* | | *11* | | *0* | *0* | *3* | *1* | *0* | *3* |
| ***VIII. d*** | *1* | *24* | *11* | | *13* | | *0* | *1* | *1* | *0* | *0* | *3* |
| ***VIII. e*** | *1* | *20* | *9* | | *11* | | *0* | *1* | *0* | *0* | *0* | *5* |
| ***UKUPNO VIII.*** | ***5*** | ***106*** | ***51*** | | ***55*** | | ***0*** | ***2*** | ***8*** | ***6*** | ***0*** | ***20*** |
| ***M.Š. (V-VIII)*** | ***18*** | ***388*** | ***196*** | | ***194*** | | ***2*** | ***9*** | ***26*** | ***15*** | ***3*** | ***114*** |
| ***M.Š. (I-VIII)*** | ***33*** | ***721*** | ***366*** | | ***357*** | | ***2*** | ***19*** | ***26*** | ***15*** | ***5*** | ***291*** |
| ***UKUPNO M.Š.+P.Š*** | ***38*** | ***761*** | ***386*** | | ***375*** | | ***2*** | ***21*** | ***26*** | ***15*** | ***5*** | ***291*** |

*Nastava se odvijala u dvije smjene. Zbog nedostatka prostora, izborna nastava njemačkog jezika i informatike od V. do VIII. razreda organizirala se u suprotnim smjenama.*

*Stručno su bila zastupljeno 62 učitelja i 1 nestručno zastupljen.*

*U školu je primljeno 10 učitelja na stručno osposobljavanje bez zasnivanja radnog odnosa.*

*Naša škola se od 2015./16. školske godine uvodi u sustav e-Dnevnika, kojim je bilo obuhvaćeno 10 odjela u matičnoj i područnim školama.*

*Ministarstvo znanosti, obrazovanja i sporta je za školsku 2015./16. godinu odobrilo izvođenje nastave u kući za učenika VII. razreda te se nastava organizirala po redovitom programu u količini od 50% nastavnih sati redovitih i/ili izbornih predmeta.*

*Kroz projekt Ministarstva socijalne politike i mladih omogućili smo za 88 učenika besplatne marende. U školi je organiziran produženi stručni postupak za učenike s većim teškoćama u razvoju . Ukupno je bilo uključeno 17 učenika . Osim 12 učenika upisanih u našu školu PSP je pohađalo i 5 učenika iz OŠ Stjepana Radića iz Metkovića.*

*Učenici naše škole imali su osigurano 8 pomoćnika u nastavi. Od toga njih 6 kroz projekt „ Zajedno možemo sve „ i 2 pomoćnika kroz projekt „ Mladi za mlade „.*

***2. Godišnji kalendar rada***

*Nastava i sve popratne aktivnosti u školi odvijale su se prema Godišnjem planu i programu rada škole i Školskom kurikulumu. Nastava je započela 08. rujna 2014. godine , a završila 16. lipnja 2015. godine. Zimski odmor učenika trajao je od 23. prosinca 2014. do 12. 01. 2015.*

*Proljetni odmor učenika trajao je od 27. 04. 2015. do 07. 04. 2015.*

*Ljetni odmor učenika trajao je od 17. 06. 2015. godine do 07. 09. 2015. Kroz školsku godinu je ostvareno 176 radnih dana.*

***III. KULTURNA I JAVNA DJELATNOST ŠKOLE***

***RUJAN***

***10. 9. Hrvatski olimpijski dan -*** *Učenici 1.a,  1.b,  2.b,  3.a  i 3.b  razreda pod vodstvom svojih Odjenuli su bijele majice kao simbol mira, prijateljstva i razumijevanja te prigodnim aktivnostima obilježili ovaj dan.*

***LISTOPAD***

***Mjesec hrvatske knjige-*** *Aktiv Hrvatskoga jezika proveo je projekt „Gradskoj knjižnici u pohode“ i pripremio  književnu večer za ljubitelje poezije. U školskoj knjižnici knjižničarka je imala  PPT prezentacije o Nikoli Tesli i temi svjetlost; niži razredi su nakon čitanja slikovnice  „Što kad nestane struje“ radili kreativne radionice na temu svjetlosti i tehnologija zasnovanih na svjetlu.*

***2.10. Međunarodni dan nenasilja-*** *Međunarodni dan nenasilja obilježen je  u našoj školi prigodnim panoima i programima u razredima dan rođenja Mahatme Gandija, začetnika filozofije nenasilnog otpora.*

***8. 10.Dan neovisnosti Republike Hrvatske***

*Osmog listopada proslavljena je 24. obljetnica neovisnosti naše domovine. U ovoj prigodi prisjetili smo se iznimno važne povijesne odluke Sabora Republike Hrvatske od 8.listopada 1991. godine kojom je Hrvatska proglašena neovisnom republikom, a danas ga proslavljamo kao Dan neovisnosti.*

***20.10.*** *Učenici i učitelji naše škole Dan kruha i zahvalnosti za plodove zemlje obilježili su 20. listopada  2015. godine. Školske klupe i  učionice zamijenili smo gradskim trgom i prodajnim štandovima.*

***STUDENI***

***18.11.*** *I ove godine smo obilježili smo obljetnicu pada grada Vukovara. U predvorju škole, uz prigodne plakate i glazbu učenici su mogli pogledati  slikokaze o stradanjima Vukovara i Vukovaraca.  Nakon toga su učenici upaljene svijeće postavili  ispred glavnog ulaza u školu.*

***27.11. Večer poezije Arsenu u spomen*** *- u našoj školi održana je  večer poezije Arsenu u spomen kojom su završene aktivnosti obilježavanja Mjeseca hrvatske knjige.*

***PROSINAC***

***4. 12. sv. Nikola*** *- došao je sveti Nikola i donio svečano adventsko ozračje u našu školu. Najdražem dječjem svetcu u čast priređen je prigodni program pun pjesme, igrokaza i recitacija učenika razredne nastave.*

***16.12. Božićni koncert dječjih zborova -*** *u  galeriji Gradskog kulturnog središta održan je već tradicionalni Božićni koncert dječjih zborova osnovnih i glazbenih  škola iz doline Neretve. Organizator koncerta, kao i dosadašnjih godina, bila je naša škola.*

***18.12. Školska božićna čarolija -***  *Program se sastojao od niza recitacija i dvaju igrokaza a sve to isprepleteno točkama školskog zbora i glazbenom točkom Vokalne skupine naših učiteljica.*

***22.12. Prvi božićni bal osmaša -***  *22. prosinca 2015. godine u našoj školi  održan je glazbeno-plesni spektakl  – Prvi božićni bal učenika osmih razreda u suradnji s voditeljem Plesne škole „Calypso“ .*

***SIJEČANJ***

***27.1. Međunarodni dan sjećanja na žrtve holokausta -*** *U Hrvatskoj se od 2004.god. obilježava ,Dan sjećanja  na holokaust i na žrtve  zločina  protiv čovječnosti . U našoj školi je također obilježen čitanjem prigodnog teksta za sve učenike.*

***22.1.LEGO edukacija „Obnovljivi izvori energije“-*** *U našoj školi su  održane dvije Lego-radionice za učenike od 5. do 8. razreda. Organizirala ih je Zajednica tehničke kulture Dubrovačko-neretvanske županije, Grad Dubrovnik i AvantCar.*

***VELJAČA***

***1.2.-*** *U organizaciji  Prirodoslovnoga muzeja Metković, a povodom  Noći muzeja, 29. siječnja 2016. godine naši su učenici sudjelovali na neobičnoj i zanimljivoj radionici pod nazivom****„Duga u epruveti“.***

***7.2.- Nagrađena naša „Neretvanska banka“-*** *Nagradu u gradskoj povorci maškara dobila je naša „Neretvanska banka“.*

***26.2.- Manifestacija DANI OCA ANTE GABRIĆA-*** *Naša škola se pridružila tjednu obilježavanja „Dana oca Ante Gabrića“ nizom školskih aktivnosti, sudjelovanjem u radionicama i prigodnim programom.*

***OŽUJAK***

***21.3. - Dan darovitih učenika –*** *U školi se obilježio Dan darovitih učenika održavanjem predavanja od strane psihologa za sve učitelje i radionicama za učenike.*

***21.3. –Projekt „Imamo plan za lutaka dan“*** *– izrada lutki i održane edukativne radionice s učenicima u suradnji s Metkovskim i Opuzenskim amaterskim kazalištima.*

***TRAVANJ***

***2.4. 2. travnja, Međunarodni dan dječje knjige-*** *Naša škola obilježavala je ovaj nadnevak tijekom cijeloga tjedna radionicama za najmlađe učenike i tako su nastale slikovnice koje su bile izložene u predvorju Škole.*

***12.4. Radionice o očuvanju vode*** *u našoj školi održane su edukativne radionice Očuvanje vodnih resursa – osiguranja uredne i sigurne javne vodoopskrbe i gubici vodoopskrbne mreže**u sklopu projekta Održivo upravljanje vodnim resursima  za učenike prvih i drugih razreda.*

***23.4. Zelena čistka – jedan dan za čisti okoliš-****Naša škola uključila se u globalnu ekološku akciju Zelena čistka. Boje naše škole branila su dva sedma razreda sa svojim razrednicima .Oni su uklanjali otpad na našoj strani Neretve odnosno oko same škole.*

***24.4.- Dan planeta Zemlje , Misli zeleno, posadi biljku-****Obilježio se Dan planeta Zemlje. Učenici su sa svojim učiteljicama zasadili u školskom vrtu nove sadnice cvijeća i stabala.*

***SVIBANJ***

***"Projekt Tragom nestalog grada" ide na državnu smotru-*** *Odgojiteljice  Dječjeg vrtića  „Radost“  iz Metkovića sa svojim su skupinama predškolaca provele projekt Tragom nestalog  grada. Vanjski suradnik na  tom projektu bio je naš 5.b sa svojom razrednicom. Projekt je predstavljen na Državnoj smotri u Zagrebu.*

***4.5. Svemirci su uspjeli -*** *Pet novih računala  stiglo je u našu školu. Svečano su nam ih uručili predstavnici HEP-a i Narodnog radija . Učiteljica Tonćika Popović i njeni prvaši i njihov video uradak zaslužni su za ovu nagradu.*

***6.5.Majčin dan-****Naši najmlađi učenici su igrokazom, pjesmom i recitacijama obilježili Majčin dan.*

***7.5.- Projekt "Mali vrtovi Neretve"-*** *Naša škola sudjelovala je u projektu Prirodoslovnog muzeja Metković "Mali vrtovi Neretve“, na kojem su četiri rada izabrana među najljepše.*

***9.5.- Prezentacija puhačkih glazbala-*** *U našoj školi  je održana prezentacija puhačkih glazbala koja je realizirana u suradnji s Osnovnom glazbenom školom Metković i našim učenicima.*

***13.5.- Projekt „Sierpinski tepih“-*** *“. učenici prvog i dva sedma razreda Škole  zajedno s učiteljicama sudjelovali su u međunarodnom matematičkom projektu Sierpinski tepih i na taj način prvi doveli ovaj veliki projekt u naš grad.*

***17.5.Maturantska parada 2016.-****Većina naših učenika osmih razreda su sudjelovali u međunarodnom plesnom projektu Maturantska parada 2016. u suradnji s Plesnom školom Calyipso.*

***18.5. Dan škole-*** *svečano je prigodnim programom obilježen Dan škole. Učenici i njihovi mentori su dobili zaslužena priznanja i nagrade za uspjehe na učeničkim natjecanjima.*

***18.5.******Klikni na spolij -****naša je  škola  sudjelovala na 21. Edukativnoj muzejska akciji*KLIK na kulturni  krajoLIK*. Učenici su sa mentoricom sudjelovali i izradom plakata.*

***19.-20.5. „NA NERETVU MISEČINA PALA“-****U GKS održana je radionica „*Na Neretvu glagoljica pala“*povodom otvaranja 32. Smotre folklora „*Na Neretvu misečina pala“*. U jezičnoj i likovnoj radionici sudjelovali su naši učenici šestih i osmih razreda sa svojim učiteljima.*

***30.5.- Susret s književnikom Zlatkom Krilićem-*** *Posjetio nas je poznati dječji pisac Zlatko Krilić.*

***LIPANJ***

***4.6.- Projekt „Barjaci župa“-*** *U*Galeriji mladih Umjetničke škole Luke Sorkočevića*u Dubrovniku bila je upriličena izložba pristiglih likovnih radova učenika iz cijele županije na temu „Barjaci župa“ i na kojoj je bilo izloženo 12 najuspjelijih radova učenika naše škole.*

***5.6. – Svjetski dan okoliša -****Povodom Svjetskog dana zaštite okoliša, Školi je dodijeljena nagrada „Perunika“ za najbolje uređeni vrt ustanove.*

***8.6. – Koncert školskih zborova doline Neretve-*** *U GKS je održan ljetni koncert školskih pjevačkih zborova na kojemu su nastupali zborovi neretvanskih škola a naša škola je tradicionalno domaćin.*

***10.6.- Adio osmaši-*** *Posljednje školsko zvono u petak, 10. lipnja označilo je završetak  nastavne godine, a time i oproštaj od osnovne škole ovogodišnje generacije osmaša.*

***23.-24.6. –*** *U predvorju Škole održana razmjena udžbenika.*

***SRPANJ***

***4.7.- Oproštaj od osmaša-*** *Svečanom priredbom koja je održana u predvorju škole, osmaši svih pet razreda oprostili su se i zahvalili svojim razrednicima, učiteljima, ravnateljici, stručnom osoblju i ostalim koji su sudjelovali u njihovom odgoju i obrazovanju.*

***Kazališne i filmske predstave***

*Radi stjecanja navike odlaska u kino i kazališne predstave, njegovanje primjernog ponašanja i nastojanja približavanja određenih sadržaja, organizirali smo posjete kazališnim, lutkarskim i kino predstavama i koncertima u Metkoviću , Dubrovniku i Splitu.*

***Humanitarne akcije***

*U tjednu solidarnosti prodajom bonova Crvenog križa prikupljena su sredstva su uplaćena Crvenom križu. Škola je tradicionalno sudjelovala u nacionalnoj humanitarnoj akciji Caritasa Za 1000 radosti. Prikupljana su sredstva za potrebite i za naš Caritas. Za Dan kruha, Božić i Uskrs su se prikupljali proizvodi koje su učiteljice s učenicima odnijeli najpotrebnijima.*

*Škola se uključila u program UNICEF-a „Škole za Afriku“ čiji je cilj briga za obrazovanje i zaštitu života djece u Africi. Prikupljana su novčana sredstva od prodaje starog papira i kartonske ambalaže.*

***Obilježavanje Dana škole***

*Svečano, veselo i raspjevano je obilježen Dan Škole 18. svibnja 2016. Obilježavanju Dana škole pridaje se veliki značaj i uključuju se većina učenika i djelatnika. Odali smo priznanja učenicima i njihovim mentorima koji su ove godine svojim znanjem, marljivosti i upornošću izborili prva, druga ili treća mjesta na županijskim natjecanjima znanja i sportskih vještina. Program se nastavio pjevačkim natjecanjem učenika.*

***IV. PLAN BRIGE ŠKOLE ZA ZDRAVSTVENO – SOCIJALNU ZAŠTITU UČENIKA***

*CIJEPLJENJE I DOCIJEPLJIVANJE UČENIKA Provodi se prema obveznom kalendaru cijepljenja za tekuću godinu uz suradnju sa Zavodom za javno zdravstvo – službom za školsku medicinu i liječnicom dr. Asjom Palinić-Cvitanović.*

|  |  |  |
| --- | --- | --- |
| *Aktivnosti* | *Sadržaji* | *Razred* |
| *Zdravstvena zaštita učenika* | *Pregledi djece za upis u prvi razred, sistematski pregled učenika, cijepljenje učenika MO-PA-RU, DI-TE, POLIO*  *Skrining – rast i razvoj, vid, vid na boje*  *Sistematski pregled, Zdravstveni odgoj-promjene u pubertetu*  *Skrining – rast i razvoj, vid, kralježnica, cijepljenje hepatitis B*  *Sistematski pregled, cijepljenje DI-TE POLIO*  *Sistematski pregled* | *1razred*  *3razred*  *4razred*  *5razred*  *6razred*  *8razred* |
| *Zdravstveni odgoj* | *Organizarana predavanja s područja zdravstva, humanitarne akcije, akcije skupljanja sekundarnih sirovina, sakupljanje hrane, vođenje brige o čistoći škole okoliša, vođenje brige o nemoćnim osobama* |  |

***V. STRUČNO USAVRŠAVANJE UČITELJA I STRUČNIH SURADNIKA***

*Djelatnici škole odlazili su na seminare i savjetovanja u organizaciji Agencije i Ministarstva koji su bili usmjereni na unapređivanje rada, novine u ostvarivanju zadataka škole te uspješniju suradnju svih sudionika odgojno – obrazovnog procesa. Na jednodnevne i višednevne seminare koji su organizirani van grada Metkovića odlazilo 41 djelatnik iz reda učitelja i stručnih suradnika, a Ravnateljica je sudjelovala na 4 seminara. Nastojanje je da kroz višegodišnji ciklus sudjeluju svi učitelji. Učitelji su redovito prisustvovali školskim stručnim vijećima i na županijskim stručnim vijećima.*

***Rad školskih stručnih vijeća***

*Školska stručna vijeća organizirana su po predmetima i razrednim odjelima. Djelovali su prema programima rada koji su donijeti na početku školske godine. Vijeća su uz planiranje i programiranje rada odrađivali teme za permanentno usavršavanje, planirali terensku nastavu, usuglašavali kriterije i stavove. Zbog jednostavnije organizacije organiziran je*

*sastanak voditelja stručnih vijeća. Na sastanku je analiziran rad vijeća u protekloj školskoj godini i date su upute voditeljima vijeća za izradu programa rada stručnih vijeća.*

***VI. RAD STRUČNIH VIJEĆA I ORGANA UPRAVLJANJA***

***1. Rad učiteljskog vijeća***

*Sjednice Učiteljskog vijeća planiraju se Godišnjim planom i programom rada škole. U tijeku školske godine održano je 13 sjednica Učiteljskog vijeća.*

***2. Rad razrednih vijeća***

*Sjednice razrednih vijeća održane su prema planu i programu rada za sve razredne odjele od 1. do 8. razreda.*

***3. Rad razrednika***

*Poslovi razrednika obuhvaćali su rad s učenicima, roditeljima i samostalni poslovi razrednika.*

*Rad s učenicima ostvarivao se na satovima razrednika. Teme su bile vezane za odgojnu problematiku, za specifičnost pojedinog razrednog odjela, obilježavanje značajnih datuma i blagdana.*

***4. Rad stručnih suradnika***

*Stručni suradnici dio poslova obavljaju zajedno (analize uspjeha, izrada Godišnjeg plana i programa rada škole, Izvješće o radu škole, Školski kurikulum, istraživanja i dr.) Čine tim i zajedno surađuju oko dogovaranja poslova i istraživanja kojima će u tekućoj školskoj godini posvetiti posebnu pozornost. Provodili su savjetodavni rad s učenicima, roditeljima i učiteljima te na razne načine radile na unapređivanju rada škole.*

***Pedagoginja***

*Pedagoginja je obavljala poslove planiranja i programiranja, sudjelovala u ostvarivanju odgojno – obrazovnog rada, radila s učenicima, učiteljima, članovima stručnih timova, roditeljima i ravnateljem.*

***Psiholog***

*Rad psihologa ponajprije je bio usmjeren na učenike kako bi oni razvili svoje potencijale, održali svoje psihološko međusobnih odnosa triju ključnih elemenata nastavnog procesa: učenika, učitelja i nastavnog sadržaja. Roditelji su važna karika u pedagoškom trokutu pa su stoga i oni bili uključeni u zajedničkoj suradnji.*

***Defektologinja***

*Posao defektologinje je bio vezan za pripremanje školskih odgojno – obrazovnih programa i njihove realizacije, neposredno sudjelovanje u odgojno – obrazovnom procesu (neposredni rad s djecom, provođenje postupaka opservacije i rekategorizacije,…). Također je provodila analizu odgojno – obrazovnih rezultata, pratila provedbu IOOP-a, vrjednovanje i samovrednovanje rada u školi. Sudjelovala je u radu s roditeljima, učiteljima i vijećima škole.*

***Knjižničarka – školska knjižnica***

*U knjižnici se provodio odgojno – obrazovni rad kroz edukacije – upoznavanje učenika s knjigom i knjižnicom, individualne upute i pomoć pojedinim učenicima oko školske lektire. Knjižničarka je organizirala posjete kazališnim i kino predstavama.*

*Održavani su tematski sati za učenike i susret s piscem. Realizirala je projekt u suradnji s učiteljicom 3.c , dječjim vrtićem, Amaterskim kazalištem iz Opuzena i Metkovskim amaterskim kazalištem lutaka „Imamo plan za lutaka dan“ i „Moja prva knjiga“ u suradnji s učiteljima razredne nastave.*

***5. Rad školskog odbora , Vijeća roditelja i Vijeća učenika***

***Školski odbor*** *je održao 17 sjednica u školskoj godini 2015./2016.*

*-usvojio Godišnji plan i programa rada škole i Kurikulum -potvrdio izbor dobavljača za školsku kuhinju -potvrdio izabranog osiguravatelja -nadgledao organizaciju rada na početku šk. godine -davao suglasnosti za zapošljavanje novih djelatnika na određeno i neodređeno vrijeme -vodio financijsko planiranje i donosio financijski plan škole i rebalans -donosio školske propise i akte -donio godišnji obračun i financijski plan za novu godinu -analizirao odgojno obrazovne rezultate u školi -razmotrio mjere u cilju ostvarivanja zacrtane politike Škole i unapređenja odgojno – obrazovnog rada u idućoj školskoj godini -utvrdio smjernice za rad u idućoj školskoj godini -usvojio izmjene Statuta*

***Vijeće roditelja***

*Vijeće roditelja broji 38 članova. Predsjednik Vijeća roditelja je bio gospodin Mario Kežić. Na sastancima se raspravljalo o tekućoj problematici škole, informirani su o provođenju izvanučionične nastave. Upoznati su s prijedlogom Godišnjeg plana i programa i Kurikuluma škole za 2015./2016. godinu.*

***Vijeće učenika***

*Vijeće učenika broji 38 učenika. Predsjednik vijeća učenika je bio učenik Šimun Ilić. Na sjednicama se raspravljalo o aktualnoj problematici vezanoj uz život škole, o poboljšanju uvjeta rada, humanitarnoj djelatnosti i izvanučioničnoj nastavi.*

***VII. REALIZACIJA NASTAVNOG PLANA I PROGRAMA I ODGOJNO-OBRAZOVNA POTIGNUĆA***

***1. Pristup planiranju i programiranju svih oblika nastavnog plana i programa***

*Početkom školske godine ravnateljica je u suradnji s djelatnicima škole razradila koncept Godišnjeg plana i programa i Školski kurikulum za 2015./2016. godinu. Definirana su zaduženja za izradu po pojedinim elementima. U izradi Godišnjeg plana i programa rada škole i Školskog kurikuluma sudjelovali su: ravnateljica, stručni suradnici i tajnik škole. Svoj prilog su, uz navedene, razradili i predsjednici stručnih vijeća te voditelji izvannastavnih aktivnosti. Na stručnim vijećima škole planirana je redovna nastava, raspravljalo se o izvanučioničnoj nastavi, o potrebama i problemima na koje se nailazilo tijekom školske godine. Posebnu pozornost učitelji su posvetili planiranju i programiranju za svaki pojedini predmet i dogovarali na sjednicama razrednih vijeća izvanučioničnu nastavu, korelacije, kriterije ocjenjivanja, obilježavanje značajnijih datuma i suradnju oko zajedničkih aktivnosti.*

***2. Realizacija nastavnog plana i programa***

*Nastava je realizirana u petodnevnim radnim tjednima prema planovima i programima svakog pojedinog razrednog odjela Prema izvješćima učitelja na sjednicama razrednih vijeća programi su realizirani u svim nastavnim predmetima i nema sadržaja koji se prenosi u iduću školsku godinu.*

***3. Rad i postignuća u odgojno – obrazovnom radu***

***3.1. Rezultati u redovnoj i izbornoj nastavi***

*Na kraju školske godine škola je imala ukupno 761 učenika u 38 razrednih odjeljenja od prvog do osmog razreda. Nastavnu godinu s uspjehom su završila 720 učenika (94,61%). Negativno je ocijenjeno 41 učenika (5,39%). Svi učenici sa negativnim uspjehom upućeni su na dopunski rad koji je za njih organiziran u školi. Od tog broja su bila 2 učenika razredne nastave. Nakon završenog dopunskog rada, 5 učenika nije zadovoljilo usvojenim znanjem te su upućeni na polaganje popravnog ispita u kolovozu.*

*Nakon dopunskog rada i popravnih ispita u viši razred s uspjehom prelazi svih 761 učenika (100%).*

***3.2. Izborna nastava***

*Izborna nastava organizira se prema interesima učenika iz katoličkog vjeronauka, njemačkog jezika i informatike. Katolički vjeronauk organiziran je za učenike od 1.-8. razreda , pohađalo ga je 761 učenika u 15 skupina. Informatika je bila organizirana u 8 grupa za učenike od 5. – 8. razreda, a pohađalo je 68 učenika. Izborna nastava njemačkog jezika je organizirana za učenike od 4. – 8. razreda u 18 grupa, a pogađalo je 217 učenika.*

*.*

***3.3. Vladanje učenika i pedagoške mjere***

***Vladanje učenika***

*Razredna vijeća su na sjednicama na kraju nastavne godine raspravljala i usvojila prijedloge ocjena vladanja za svakog pojedinog učenika. Uzorno vladanje ima 754 učenika (99,08%), dobro vladanje 7 učenika (0,91%). Nijedan učenik nije ocijenjen ocjenom loše iz vladanja.*

***Pedagoške mjere***

*Prema Statutu Škole razrednici, razredna vijeća i Učiteljska vijeća donijela su odluke o poticajnim pedagoškim mjerama za najuspješnije, najaktivnije, najodgovornije učenike koji su svojim trudom i zalaganjem postigli zapažene rezultate. Ove godine pohvaljeno je pisanom pohvalom razrednih vijeća 151 učenik. Nagrade i priznanja uručeni su učenicima, na svečanosti Dana Škole.*

*Izrečeno je 7 pedagoških mjera opomene učenicima , a od toga 1 učeniku razredne nastave.*

***3.4. Izostanci učenika***

*Tijekom protekle školske godine učenici su ukupno izostali 35 004 sati, od toga opravdano 34 897sati (45,85po učeniku), a neopravdano 107 sati (0,14 sati po učeniku). Opravdano su učenici izostajali uglavnom zbog bolesti. Neopravdanih izostanaka ima najviše kod učenika osmih razreda (7 586 ). Razlozi neopravdanih izostanaka su izbjegavanje školskih obveza te ne donošenje ispričnica i povremeno kašnjenje na nastavu.*

***3.5. Dodatna i dopunska nastava***

*Dodatna nastava bila je organizirana za darovite učenike prema njihovim interesima i u skladu sa zaduženjima učitelja. Realizirana je dodatna nastava iz matematike u razrednoj nastavi te iz hrvatskog jezika, engleskog jezika, matematike ,povijesti, fizike kemije, geografije, tehničke kulture i biologije u predmetnoj nastavi u sveukupno 27 grupa. Kroz ovaj oblik rada učenici su produbljivali i proširivali svoja znanja te se pripremali za sudjelovanje na natjecanjima.*

*Dopunska nastava organizirana je za učenike koji otežano prate nastavni program . Dopunska nastava organizirana je iz hrvatskog jezika i matematike za učenike 1.-4. razreda . Za učenike od 5.-8. razreda organizirana je dopunska nastava hrvatskog jezika, engleskog jezika, povijesti, matematike i kemije u 35 grupa .*

***3.6. Rad s učenicima koji rade po posebnom i individualiziranom odgojno-obrazovnom programu***

*U rad sa stručnim suradnikom- defektologom**u školskoj godini 2015./2016. bio je uključen 31 učenika. Po individualiziranom odgojno-obrazovnom programu, prema rješenju Stručnog povjerenstva za utvrđivanje primjerenog oblika školovanja, školovalo se 8 učenika, po redovnom programu uz individualizirani pristup u nastavi školovalo se 20 učenika, a 3 su učenika pohađala nastavu u posebnom razrednom odjelu. Od ovog broja 12 učenika sa većim teškoćama je bilo uključeno u PSP i rad s učiteljem edukatorom rehabilitatorom i 9 učenika u rad s psihologom.*

*Školske godine 2015./2016. upućeno je 12 učenika u pedagošku opservaciju. Povjerenstvo za upis i utvrđivanje psihofizičkog stanja učenika je odobrilo za 2 djece prijevremeni upis u I. razred je a za petero ( 5 ) djece je određeno privremeno oslobađanje od upisa u prvi razred.*

***3.7. Realizacija plana izvanučionične nastave***

*Na početku nastavne godine izrađen je plan izvanučionične nastave koji je sastavni dio kurikuluma. Za razrednu nastavu planirali smo dva i više obavezna programska sadržaja izvanučionične nastave za svaki razred, a za predmetnu nastavu jedan do dva. Kroz ovakav oblik rada integrirani su sadržaji više nastavnih predmeta. Izvanučionična nastava realizirana je prema Školskom kurikulumu i uz prethodnu suglasnost roditelja, a ostvarili smo je kroz posjete, nastavu u prirodi, terensku nastavu, izlete i ekskurzije.*

***3.8. Realizacija plana i programa izvannastavnih aktivnosti***

*U školi je djelovalo 13 grupa izvannastavnih aktivnosti u razrednoj nastavi : Folklor, Eko grupa, Glazbena radionica, Likovne grupe, Dramske grupe, Literarno-recitatorska grupa i Sportska grupa .*

*U predmetnoj nastavi imali smo 19 organiziranih izvannastavnih aktivnosti : Karitativna skupina, Vjeronaučna olimpijada**, Novinarska grupa, Školski zbor, Likovna grupa, Promet, Školski športski klub, Mladi povjesničari, Fotografska, Mladi geografi i Njemački.*

*Izvannastavne aktivnosti obično su povezane s određenim nastavnim predmetom ili su interdisciplinarne naravi. Načini i metode realizacije izvannastavnih aktivnosti pretežno su**radioničkog, projektnog, skupno-istraživačkog, samoistraživačkog tipa odgojno-obrazovnog rada. Poticaj su za uključivanje učenika na rad izvan redovite nastave i to za sve učenike, učenike prosječnih sposobnosti, darovite učenike, učenike s posebnim potrebama. Naše izvanastavne aktivnosti većinom su sadržajem i područjem ostvarivanja djelovala u sklopu svih kulturno-umjetničkih događanja u školi.*

***3.9. Postignuti rezultati na međužupanijskim i ostalim natjecanjima***

***MATEMATIKA-*** *Učenik Nikola Jurković, 8.raz. prvo mjesto na županijskom natjecanju*

*Učenik Ivan Mioč, 7. raz. prvo mjesto na županijskom natjecanju*

*Učenik Roko Volarević,7. raz. drugo mjesto na županijskom natjecanju*

***ENGLESKI JEZIK-*** *Učenik Nikola Jurković, 8.raz. drugo mjesto na županijskom natjecanju*

***NJEMAČKI JEZIK-*** *Učenik Nikola Jurković, 8.raz. drugo mjesto na županijskom natjecanju*

*Učenica Antonia Vladimir, 8. raz. Treće mjesto na županijskom natjecanju*

***LIKOVNA KULTURA-*** *Petra Bebić, 8.raz. i Luka Marević, 8. raz. Prvo mjesto na županijskoj izložbi*

***ŠSK „Neretvanski gusar“***

***–*** *županijski prvaci iz atletike za 7. i 8. razrede- Nikola Čupić, Jure Kraljević, Duje Magzan, Denis Soldo, Dražen Lovrić, Matej Bunoza, Jurica Talajić, Lovre Jerković i Petar Malić*

* *Županijski prvaci iz atletike za 5. i 6. raz. (M)- Stipe Batinović, David Šimović, Josip Brečić, Marin Vučković, Marin Roglić, Gabrijel Bezer, Marin Jurković, Antonio Jurković, Josip Kežić i Josip Pehar*
* *Županijski prvaci i regionalni viceprvaci u krosu- Matej Bunoza, Nikola Čupić, Maro Orač i Petar Malić*
* *Županijsko drugo mjesto u krosu (Ž) – Antonia Cvitković, Petra Bebić, Lana Jurković i Ivana Begić*
* *Županijsko prvo mjesto i treće na regionalnom iz rukometa (M)- Jurica Talajić, Petar Malić, Martin Roglić; Josip Bebić, Lovre Jerković, Petar Barišić, Ante Dominiković, Jure Kraljević, Nikola Bošnjak, Ivan Jurić, Mihovil Kojundžić, Mario Talajić, Filip Bošković, Ivan Šiljeg i Milan Daničić.*

***KLOKAN BEZ GRANICA-*** *u 10% najbolje plasiranih u natjecanju iz matematike:*

* *Ante Raič i Petar Jerković učenici 2. razreda*
* *Ivan Volarević, Tonći Zvonić, Ivan Ilić, Natali Talajić i Ana Jerković učenici 3. razreda*
* *Nikola Jurković učenik 8. razreda.*

***3.10.******Profesionalna orijentacija*** *- Za realizaciju su bile zaduženi razrednici osmih razreda, psiholog koji je bio i voditelj aktivnosti za provođenje plana profesionalne orijentacije učenika i pedagoginja. Tijekom školske godine realizirani su sljedeći sadržaji: - anketiranje učenika – utvrđivanje zdravstvenog stanja i eventualnih zdravstvenih poteškoća - upoznavanje učenika s pisanim materijalima (plakatima, brošurama) koji govore o načinu nastavka školovanja - suradnja s roditeljima u cilju usmjeravanja učenika na izbor zanimanja i pružanja najnovijih informacija vezano uz načine on-line prijava i upisa u programe srednjih škola - individualni razgovori i savjetovanje učenika koji to žele u namjeri lakšeg donošenja odluke pri nastavku školovanja, a obavljale su ih razrednici , psiholog i peadagoginja kako sa samim učenicima tako i s njihovim roditeljima - suradnja sa Zavodom za profesionalno informiranje- informacije, testiranja i pregledi učenika s teškoćama i učenicima sa zdravstvenim teškoćama -suradnja s liječnicom školske medicine-- pregledi učenika za posebna zanimanja koja su u skladu s njihovim sposobnostima i zdravstveni pregledi prema novim informacija od strane Ministarstva - suradnja sa predstavnicima i stručnim suradnicima srednjih škola iz Metkovića i Opuzena – prema interesu učenika i roditelja - za učenike osmih razreda i njihove roditelje (u predvorju pružane su najnovije obavijesti o upisima.*

***3.12. Realizacija Školskog preventivnog programa*** *- Pedagoginja i defektologinja su bile zadužena za planiranje i provedbu svih oblika školskih preventivnih programa vezanih uz nasilje i socijalnu zaštitu učenika. Područja djelovanja bila su : rad s učenicima, rad s učiteljima ,rad s roditeljima i suradnja s institucijama sustava . Zbog pretpostavke da mladi uzimaju opojna sredstva zbog niske razine samopoštovanja, nemogućnosti iskazivanja osjećaja i nedostatka vještina za rješavanje problema u trenutcima odluke, realizirano je niz predavanja i radionica za učenike na satima razrednih zajednica, a realizatori su bili pedagoginja, liječnica školske medicine, razrednici i djelatnici tima za prevenciju PU . Psiholog, pedagoginja, defektologinja i razrednici su održali i niz radionica vezano za pomoć u životnim opredjeljenjima, o socijalnoj potpori, o motivaciji za zdrave stilove života, o pravilnom organiziranju slobodnoga vremena te o kvalitetnoj ponudi športskih i drugih kreativnih sadržaja. Defektologinja i pedagoginja su bile kontakt osobe s vanjskim suradnicima i predavačima u smislu koordinacije osmišljenih aktivnosti. Za kvalitetnu provedbu ovih oblika preventivnih programa bilo je potrebno: napraviti plan predavanja s temama iz zdravstvene zaštite koji je sastavni dio Kurikula surađivati sa Zavodom za javno zdravstvo i školskom liječnicom surađivati s drugim institucijama i stručnjacima ( psiholog, psihijatar) posebno staviti naglasak na prevenciju zlouporabe droga, prevenciju pušenja i alkoholizma.*

***3.11. Realizacija projekata***

*Tijekom godine učitelji i učenici zajedno su realizirali sljedeće projekte u nastavi : Dani kruha i zahvalnosti za plodove Zemlje, Živimo život bez nasilja, Zdrav za pet, Protiv siromaštva u školama, Projekt Škole za Afriku, Tragom nestalog grada, Mali vrtovi Neretve, Maturantska parada Quadrilla Dance Parade 2016, Eko sapuni i tiknture, Imamo plan za lutaka dan, Moja prva knjiga****.***

***3.12. Realizacija plana i programa tajnika, računovotkinje i ravnateljice***

***RAD TAJNIŠTVA***

*Sukladno Godišnjem planu i programu rada škole za šk.god 2015./16. u tajništvu su obavljani slijedeći poslovi:*

*1. KADROVSKI I OPĆI POSLOVI*

*Objavljivanje natječaja te oglasni i natječajni poslovi*

*Prijave i odjave mirovinskom i zdravstvenom osiguranju,*

*Svi pravni i administrativni poslovi u svezi zasnivanja i prestanka radnog odnosa i ostvarivanja prava i obveza zaposlenika iz radnog odnosa,*

*Uvođenje zaposlenika u evidenciju o radnicima i rad s dosjeima zaposlenika*

*Statistika škole*

*Zajedno s ravnateljem pripremanje teksta Godišnjeg plana i programa za raspravu na Školskom odboru, UV i Vijeću roditelja, te dostavljanje istog pravodobno u MZOS*

*2. IZRADA ODLUKA O GODIŠNJIM ODMORIMA ZAPOSLENIKA*

*3. POSLOVI VEZANI UZ RAD ŠKOLSKOG ODBORA*

*Vođenje zapisnika na sjednici Školskog odbora, slanje poziva*

*4.TEKUĆI DNEVNI POSLOVI*

*Izdavanje uvjerenja zaposlenicima i učenicima Škole*

*Vođenje urudžbenog zapisnika, interne dostavne knjige i knjigu pošte*

*Poslovi prijepisa i preslika*

*Skrb o nabavci potrošnog materijala*

*Različiti uredski poslovi*

*5.RAD SA STRANKAMA*

*6.JAVNI REGISTAR ZAPOSLENIKA*

*7.PRAĆENJE STRUČNE LITERATURE I ČASOPISA*

*Praćenje i proučavanje pravnih propisa i njihova primjena*

*10.CARNET ADMINISTRATOR*

*11.IZRADA NORMATIVNIH AKATA*

*Sudjelovanje u izradi i promjeni Statuta škole i drugih općih akata i odluka*

*12. POSLOVI ZAŠTITE NA RADU, ZAŠTITA OD POŽARA ,SANITARNI NADZOR*

*15. SURADNJA S :*

*Uredom državne uprave Dubrovačko-neretvanske županije, Upravnim odjelom za prosvjetu, kulturu, sport i tehničku kulturu, Ministarstvom znanosti, obrazovanja i športa , Agencijom za odgoj i obrazovanje, Zavodom za zapošljavanje , drugim osnovnim školama itd.*

*16. OSTALO*

***RAD RAČUNOVODSTVA ŠKOLE***

*Sukladno Godišnjem planu i programu rada škole za šk.god 2015./2016. u računovodstvu škole ostvareni su slijedeći poslovi:*

*1. POPIS IMOVINE, OBVEZA I POTRAŽIVANJA*

*Inventurne liste,*

*Knjiga osnovnih sredstava i knjiga sitnog inventara*

*2. VOĐENJE KNJIGOVODSTVENIH KNJIGA I KNJIGOVODSTVENIH ISPRAVA*

*Glavna knjiga i pomoćne knjige,*

*Kontiranje i knjiženje,*

*Zbrajanje,*

*Usklađivanje, zaključivanje i otvaranje*

*Obračun školske kuhinje*

*3. VOĐENJE RAČUNA PLAĆA I PK KARTICA*

*4.SALDO KONTI*

*Kontaktiranje s dobavljačima,*

*Podmirenje obveza*

*Praćenje naplate potraživanja*

*5. KONTROLA BLAGAJNIČKOG POSLOVANJA*

*6. PERIODIČNI I GODIŠNJI OBRAČUNI*

*Dokumentacija,*

*Izrada izvješća,*

*Prijepisi,*

*Predočenja financijskog izvješća*

*7. OBRAČUN PLAĆA I NAKNADA*

*Neto – bruto,*

*Doprinosi,*

*Virmani,*

*Statistička izvješća*

*8. OBRAČUN BOLOVANJA*

*9. POPUNJAVANJE UPITNIKA FISKLANOJ ODGOVORNOSTI*

*10. FINANCIJSKO PLANIRANJE*

*Izrada financijskog plana,*

*Izrada rebalansa financijskog plana,*

*Izrada plana nabave*

*11. IZVJEŠTAVANJE POREZNE UPRAVE*

*11. OSTALI POSLOVI*

*12. OSTALO*

***OSTVARENI RAD RAVNATELJICE ŠKOLE***

*Ravnateljica se bavila organizacijom rada škole, praćenjem ostvarenja nastavnoga plana i programa, fonda sati, nadzorom rada djelatnika, suradnjom s roditeljima i učenicima, suradnjom s nadzornim organima. Između ostalog ravnateljica je:*

*1. sudjelovala u izradi i donošenju Godišnjeg plana i programa rada Škole;*

*2. sudjelovala u izradi i donošenju Kurikuluma Škole;*

*3. izvršila organizacijske i tehničke pripreme u nastavi i ostalim poslovima;*

*4. izvršila organizacijske i tehničke pripreme za početak školske godine;*

*5. sudjelovala u izradi rasporeda sati i rasporeda dežurstava učitelja;*

*6. donijela godišnji plan rada ravnatelja;*

*7. odlučivala o izboru i zapošljavanju novih djelatnika prema objavljenim natječajima;*

*8. odlučivala o otkazivanju ugovora o radu na određeno radno vrijeme;*

*9. organizirao i predsjedala sjednicama Učiteljskog vijeća;*

*10. sudjelovala u radu Razrednih vijeća;*

*11. pripremala i sudjelovala u radu Vijeća roditelja;*

*13. redovito podnosila izvještaje i sudjelovala u radu Školskog odbora;*

*14. uspostavila suradnju sa Županijskim uredom za školstvo;*

*15. nekoliko puta izvršila uvid u vođenje pedagoške dokumentacije i u suradnji s pedagoginjom predložila otklanjanje nedostataka;*

*16. uspostavila uspješnu suradnju s Gradom Metković;*

*17. na temelju Kućnog reda i rasporeda sati strukturirala radno vrijeme učitelja i ostalih djelatnika;*

*18. donijela rješenja o zaduženjima učitelja i ostalih djelatnika Škole;*

*19. surađivala s razrednicima i roditeljima te Povjerenstvom za pedagoške mjere;*

*20. sudjelovala radu ŽSV ravnatelja DNŽ i na stručnim skupovima za ravnatelje u 1. mandatu u organizaciji AZOO;*

*21. utvrdila povjerenstva za inventuru;*

*22. posjetila sate razrednika i razgovarala s učenicima o radu Škole;*

*23. posjećivala nastavu učitelja i razgovarala s njima;*

*24. službeno razgovarala s učiteljima kod uočenih problema i nedostataka u radu i preporučila otklanjanje;*

*25. vodila zapisnike o posjetima satima , razgovorima s učenicima, učiteljima i roditeljima;*

*26. sudjelovala u organizaciji manifestacija i priredbi na razini Škole;*

*27. sklapala ugovore o korištenju športske dvorane i rješavala eventualne probleme povezane s time;*

*28. donosila rješenja o izricanju pedagoških mjera i razmatrala eventualne žalbe roditelja;*

*29. sudjelovala u donošenju prijedloga izmjena Kućnog reda, Statuta i drugih akata Škole;*

*30. surađivala s Prosvjetnom inspekcijom i ostalim inspekcijskim tijelima i provodila njihove odluke;*

*31. donijela ostale odluke u skladu sa zakonima RH i drugim propisima;*

*32. aktivno sudjelovala u oblikovanju i uređivanju web-stranica Škole;*

*33. surađivala s medijima i promovirao Školu*

*34. sudjelovala u radu Povjerenstva za elektronički upis učenika u srednju školu i pratila cijeli proces upisa;*

*35. brinula o raspodjeli financijskih sredstava, nabavi potrebnih sredstava za rad i nadzirala zakonitost i način trošenja financijskih sredstava;*

*36. zajedno s računovotkinjom škole sudjelovala u planiranju proračuna škole i projekcijama proračuna za sljedeće 2 godine;*

*37. organizirala i nadzirala sve poslove vezane uz podizanje razine sigurnosti unutar školskih zgrada;*

*38. nadzirala provođenje svih ostalih poslova vezanih uz rad škole.*

***4. ZAKLJUČCI I PRIJEDLOZI***

*1. U protekloj školskoj godini puno pažnje posvećeno je organizaciji kulturno-javne*

*djelatnosti. Uloženo je puno truda i vremena u organizaciju brojnih aktivnosti unutar*

*škole i u lokalnoj zajednici.*

*2. Postignuti su zapaženi rezultati na natjecanjima u znanju i sportu.*

*3. Potrebno je i dalje ulagati u stručno usavršavanje učitelja, kako bi stekli nove*

*kompetencije za rad u složenim suvremenim uvjetima.*

*4. Kako bi se osigurali uvjeti za realizaciju suvremene nastave i uvođenje e-Dnevnika u sve razredne odjele potrebna su znatna ulaganja u mrežu škole..*

*5. S obzirom na broj učenika s teškoćama glasovno-jezično-govorne komunikacije, nužno*

*je zapošljavanje logopeda na puno radno vrijeme. Budući da je na snazi zabrana*

*zapošljavanja u državnim službama, potrebno je poslati Uredu državne uprave DNŽ i na MZOŠ snimljenu situaciju i potrebu za logopedom*

*6. Potrebno je raditi na poboljšanju uvjeta rada u gotovo svim objektima Škole:*

*- Rekonstrukcija školske sportske dvorane*

*- Rekonstrukcija krovišta u p.š. Vid*

*- Zamjena otvora u p.š. Prud*

*- Zamijeniti postojeće parkete u učionicama i učeničke klupe i stolice*

*7. S obzirom na mogućnosti prijavljivanja za fondove Europske Unije, potaknuti što više*

*djelatnika na edukaciju i uključivanje u proces prijave za fondove, s ciljem osiguranja*

*sredstava za provedbu zamišljenih aktivnosti u školi i lokalnoj zajednici.*

*Izvješće o rezultatima rada u školskog godini 2015/2016. prihvaćeno je 30. kolovoza 2016. godine na sjednici Učiteljskog vijeća i sjednici Školskog odbora dana 29. rujna 2016. godine.*

*Pisano izvješće objavljeno je na oglasnoj ploči i web stranici Škole 30. rujna 2016. godine*

*PREDSJEDNIK ŠKOLSKOG ODBORA RAVNATELJICA*

*Nino Šešelj, prof. Žana Dodig, prof.*